Súvaha (finančné účtovníctvo)

Súvaha  (iné názvy: bilancia , účtovná bilancia/súvaha ; podľa IAS 1: výkaz o finančnej situácii ) je súpis majetku (strana aktív) a jeho zdrojov (strany pasív) v účtovníctve za určité obdobie. Hodnota strany aktív sa vždy rovná hodnote strany pasív.

Základná schéma účtovnej formy súvahy podľa slovenskej právnej úpravy (stav: leto 2018) 
Uvedená je na prvom mieste právna úprava platná od 31. 12. 2014. Odchýlky v právnej úprave platnej v rokoch 2003-2013 sú uvedené v poznámkach pod čiarou. Odchýlky v právnej úprave platnej do roku 2002 sú uvedené kurzívou a v zátvorke, resp. v niektorých prípadoch v poznámke pod čiarou.

Strana aktív (aktíva)/Spolu majetok (aktíva celkom)

(Pohľadávky za upísané vlastné imanie)
 Neobežný majetok (stále aktíva)
 Dlhodobý nehmotný majetok (nehmotný investičný majetok)
 Dlhodobý hmotný majetok (hmotný investičný majetok)
 Dlhodobý finančný majetok (finančné investície)
 Obežný majetok (obežné aktíva)
 Zásoby 
 Dlhodobé pohľadávky
 Krátkodobé pohľadávky
 Krátkodobý finančný majetok 1
 Finančné účty (finančný majetok)1
 Časové rozlíšenie („Ostatné aktíva – prechodné účty aktív“, ktoré pozostávali z položiek časové rozlíšenie a dohadné účty aktívne (= od 2003 inde účtované „odhadné účty aktívne“))

 Strana pasív (pasíva)/Spolu vlastné imanie a záväzky (pasíva celkom)

 Vlastné imanie
 Základné imanie
 Emisné ážio 2 
 Ostatné kapitálové fondy 2
 Zákonné rezervné fondy3 
 Ostatné fondy zo zisku3
 Oceňovacie rozdiely z precenenia 2
 Výsledok hospodárenia minulých rokov (hospodársky výsledok minulých rokov)
 Výsledok hospodárenia za účtovné obdobie po zdanení (hospodársky výsledok bežného účtovného obdobia)
 Záväzky (cudzie zdroje)
 Dlhodobé záväzky
 Dlhodobé rezervy 4
 Dlhodobé bankové úvery 5,6
 Krátkodobé záväzky
 Krátkodobé rezervy 4
 Bežné bankové úvery 5,6
 Krátkodobé finančné výpomoci 6
 Časové rozlíšenie („Ostatné pasíva – prechodné účty pasív“, ktoré pozostávali z položiek časové rozlíšenie a dohadné účty pasívne (= od 2003 inde účtované „odhadné účty pasívne“))

Poznámky:
1Do roku 2013 (aj do roku 2002) bol "Krátkodobý finančný majetok" zahrnutý v položke "Finančné účty" (resp. do roku 2002 Finančný majetok).
2 Do roku 2013 (aj do roku 2002) boli dnešné samostatné položky "Emisné ážio", "Ostatné kapitálové fondy" a "Oceňovacie rozdiely z precenenia" uvedené v rámci jednej položky, ktorá sa volala "Kapitálové fondy".
3Do roku 2013 (aj do roku 2002) boli dnešné samostatné položky "Zákonné rezervné fondy" a "Ostatné fondy zo zisku" uvedené v rámci jednej položky, ktorá sa volala "Fondy zo zisku".
4Do roku 2013 (aj do roku 2002) boli dnešné samostatné položky "Dlhodobé rezervy" a "Krátkodobé rezervy" uvedené v rámci jednej položky, ktorá sa volala "Rezervy".
5V rokoch 2009 - 2013 boli dnešné samostatné položky "Dlhodobé bankové úvery" a "Bežné bankové úvery" uvedené v rámci jednej položky, ktorá sa volala "Bankové úvery".
6Do roku 2008 boli dnešné samostatné položky "Krátkodobé finančné výpomoci" a "Dlhodobé bankové úvery" a "Bežné bankové úvery" uvedené v rámci jednej položky, ktorá sa volala "Bankové úvery a výpomoci".

Zdroje kapitoly:

Externé odkazy 
Vzor tlačiva Súvaha, platný od 31.12.2014

Referencie

Účtovníctvo